Posl. br. 14 St-31/2017

[bookmark: _GoBack]REPUBLIKA HRVATSKA
TRGOVAČKI SUD U RIJECI

Z A P I S N I K
od 21. prosinca 2017. 

Sastavljen kod Trgovačkog suda u Rijeci, radi izjašnjenja o prijedlogu i rasprave o uvjetima za otvaranje stečajnog postupka nad dužnikom TEHNOGIPS trgovina građevinskim materijalom, d. o. o. Matulji, Trtni 70, OIB: 95436524760, MBS: 040058159

OD SUDA PRISUTNI:
Vera Jelenović, sudac
Danijela Fumić, zapisničar

Početak u 9,30 sati.

Utvrđuje se da su na današnje ročište pristupili:
Za predlagatelja: nitko, dostava poziva uredna
Za dužnika: Fulvio Losurdo, osoba ovlaštena za dužnikovo zastupanje 
 
Utvrđuje se da je spisu priložena potvrda Financijske agencije od 13. prosinca 2017. (na listu 67 spisa) iz koje je vidljivo kako dužnik više nije insolventan odnosno ne ispunjava uvjete za stečaj.
Fulvio Losurdo u spis predaje potvrdu Financijske agencije iz koje je vidljivo da dužnik više ne ispunjava uvjete za stečaj. 

Sud donosi 

r j e š e n j e

I. Obustavlja se prethodni postupak  radi utvrđivanja pretpostavki za otvaranje stečajnog postupka nad dužnikom TEHNOGIPS trgovina građevinskim materijalom, d. o. o. Matulji, Trtni 70, OIB: 95436524760, MBS: 040058159. 
II. Nalaže se dužniku TEHNOGIPS trgovina građevinskim materijalom, d. o. o. Matulji, Trtni 70, OIB: 95436524760, MBS: 040058159 da u roku od osam dana isplati Financijskoj agenciji, Zagreb, Ulica grada Vukovara 70, OIB: 85821130368 naknadu troška za ponošenje prijedloga za otvaranje stečajnog postupka određuje se u iznosu od 140,00 kuna uvećanom za porez na dodanu vrijednost na žiro račun broj: HR4223900011100017042, model: HR05, poziv na broj: 7524005-OIB dužnika.

Obrazloženje

	Predlagatelj je dana 17. siječnja 2017. podnio ovom sudu prijedlog za otvaranje stečajnog postupka nad dužnikom TEHNOGIPS trgovina građevinskim materijalom, d. o. o. Matulji, Trtni 70, OIB: 95436524760, MBS: 040058159.
Rješenjem ovog suda posl. br. 14. St-31/2017-3 od 25. svibnja 2017. godine pokrenut je prethodni postupak radi utvrđivanja uvjeta za otvaranje stečajnog postupka nad dužnikom TEHNOGIPS trgovina građevinskim materijalom, d. o. o. Matulji, Trtni 70, OIB: 95436524760, MBS: 040058159.
	Naknadno je dana 13. prosinca 2017. u spis zaprimljena potvrda Financijske agencije od 13. prosinca 2017. iz koje je vidljivo kako dužnik više nije nesposoban za plaćanje te tako više ne postoje stečajni razlozi iz članka 5. Stečajnog zakona (objavljen u NN br. 71/15, 104/17; u nastavku teksta: SZ). Slijedom navedenoga, valjalo je odlučiti kao u točki I. izreke.
Budući da je prethodni postupak nad dužnikom obustavljen zato što je naknadno dužnik prestao biti nesposoban za plaćanje, na temelju članka 128. stavak 9. SZ-a odlučeno je kao u točki II. izreke.
	Prema čl. 3. Pravilnika o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka (NN 106/15), visina naknade troška Financijske agencije za podnošenje prijedloga za otvaranje stečajnog postupka određuje se u iznosu od 140,00 kuna uvećanom za porez na dodanu vrijednost, a naknada se Financijskoj agenciji uplaćuje na žiro račun broj: HR4223900011100017042, model: HR05, poziv na broj: 7524005-OIB dužnika. Stoga je na temelju članka 128. stavak 9. SZ-a i citirane odredbe čl. 3. navedenog Pravilnika odlučeno kao u točki II. izreke ovog rješenja.

Rijeka, 21. prosinca 2017. 

	                 						                Sudac                 
                     		                                 Vera Jelenović 


UPUTA O PRAVNOM LIJEKU:
Protiv  ovog  rješenja nezadovoljna stranka može podnijeti žalbu u roku od 8 dana od dana primitka istog. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova. Žalba se podnosi putem ovog  suda u dva  istovjetna primjerka, a o žalbi odlučuje Visoki trgovački sud  Republike  Hrvatske.

Dovršeno u 9,35 sati.

Sudac                      Privremeni stečajni upravitelj



           						Zapisničar            		Stranke   

